**ΙΙ. ΙΣΤΟΡΙΚΟΙ ΧΡΟΝΟΙ**

**ΚΕΦΑΛΑΙΟ Γ΄**

**Ο ΕΛΛΗΝΙΚΟΣ ΚΟΣΜΟΣ ΑΠΟ ΤΟ 1100 ΕΩΣ ΤΟ 800 π.Χ.**

1. **ΜΕΤΑΒΑΤΙΚΟΙ ΧΡΟΝΟΙ**
2. **Ποια είναι τα χαρακτηριστικά της μεταβατικής εποχής;**

* Από το 1100 π.Χ. μέχρι περίπου το 950 π.Χ. η Ελλάδα βρίσκεται σε **κρίση.**
* Ο **πληθυσμός μειώνεται** δραστικά.
* Η **οικονομία** επανέρχεται σε πρωτογενή σχήματα, περιορίζεται στη **γε­ωργία και την κτηνοτροφία και αποκτά μια καθαρά οικιακή μορφή.**
* Η **κεντρική εξουσία εξα­σθενεί**, σχεδόν εξαφανίζεται.
* Η **οργάνωση** στηρίζεται περισσότερο στην **οικογένεια, στο χω­ριό, στην ομάδα**.

1. **Ποιες είναι οι σημαντικότερες πληθυσμιακές μετακινήσεις στην Ελλάδα την περίοδο 12ο – 10ο αιώνα π.Χ. και με ποια κριτήρια έγιναν;**

Η αληθινά δύσκολη αυτή περίοδος, κατά την οποία ο ελληνικός κόσμος, εξασθενημένος, έζησε αναδιπλωμένος στον εαυτό του, ήταν πολύ μικρή. Από τα μέσα **του 10ου αιώνα παρα­τηρείται μια τεχνολογική, δημογραφική και πνευματική αναγέννηση.**

* **κριτήρια**
* Με τις **κινήσεις των ελληνικών φύλων** που σημειώνονται κατά τη διάρκεια του 12ου αιώνα και την **εγκατάσταση τους στις διάφορες περιοχές της Ελλάδας** **σταθεροποιείται η διανομή τους στην εδαφική έκταση** και διαμορφώνονται τα **μόνιμα πλέον χαρακτηριστικά τους**.
* Ο **γεωγραφικός παράγοντας** έπαιζε πρωταρχικό **ρόλο σε αυτές τις μετακινήσεις**.
* Γενικώς, πα­ρατηρείται μια **κίνηση από τα βόρεια προς τα νότια**.
* **μετακινήσεις**
* Οι **Δωριείς,** το τελευταίο ελληνικό φύλο που μετακινείται μαζικά, από την **Πίνδο όπου ζούσαν,** μετακινήθηκαν **προς το Νότο** και εγκα­ταστάθηκαν στην **Πελοπόννησο και σε ένα τμήμα της Στερεάς.** Στη συνέχεια **προωθήθηκαν σε μερικές από τις Κυκλάδες** (Μήλο, Θήρα) και αργότερα στην **Κρήτη**.
* Οι **Θεσσαλοί,** **που ζούσαν και αυτοί στην περιοχή της Πίνδου**, **εγκαταστάθηκαν στη σημερινή Θεσσαλία**, εξαναγκάζο­ντας τους **παλαιούς κατοίκους της, Βοιωτούς και Αιολείς, τους μεν πρώτους να μετακινηθούν προς τη σημερινή Βοιωτία, τους δε δεύτερους να μεταναστεύσουν στη Λέσβο, στην Τένεδο και στα βόρεια της Μικρός Ασίας.**
* Τέλος, οι **Ίωνες** των **βόρειων παραλίων της Πελοποννήσου** καταφεύγουν στην **Αττική**, **στην Εύβοια και στις Κυκλάδες**.

1. **Ποια είναι τα χαρακτηριστικά των νέων αυτών κοινοτήτων;**

* Οι **νέες κοινότητες είναι φυλετικές**.
* Και το **κράτος που δημιουργείται από τη συνένωση πολλών κοινοτήτων είναι φυλετικό**.
* **Αρ­χηγός του είναι ο βασιλιάς**, ο οποίος **εκλέγεται από τη συνέλευση των πολεμιστών**.
* Αργότερα το **αξίωμα μεταβάλλεται σε κληρονομικό**.
* Η κυριότερη **αρμοδιότητα του βασιλιά είναι η αρχιστρατηγία, γι’ αυτό στο αξίωμα του βασιλιά εκλέγεται ο ικανότερος πολεμιστής**.

1. **Πότε, με πιο προορισμό και για ποιους λόγους έγινε ο Α΄ αποικισμός;**

* Η **ανώμαλη κατάσταση** που επι­κράτησε στην Ελλάδα μετά τις **μετα­κινήσεις των ελληνικών φύλων** κατά τον 12ο αιώνα π.Χ.,
* η γενική **στενό­τητα του χώρου**
* ο **οικονομικός μαρασμός**
* και η **ανασφάλεια**

υπο­χρέωσαν συμπαγείς ομάδες Ελλή­νων **να μεταναστεύσουν προς τα νησιά του Αιγαίου και τα δυτικά πα­ράλια της Μικρός Ασίας**.

* Η μετακί­νηση πραγματοποιήθηκε **κατά φυ­λετικές ομάδες** και τον **10ο αιώνα** η μετανάστευση αυτή έλαβε τη μορφή ενός ευρύτατου αποικισμού. Η κί­νηση αυτή έμεινε γνωστή ως **Πρώ­τος ελληνικός αποικισμός.**

1. **Ποιες ήταν οι σημαντικότερες μετακινήσεις στα πλαίσια του Α΄ αποικισμού;**

* **οι Αιολείς**, πιεζόμενοι από τους Θεσσαλούς, εγκαταστάθηκαν αρχι­κά στη **Λέσβο** και στην **Τένεδο** και στη συνέχεια ίδρυσαν αποικίες στο **βόρειο τμήμα της μι­κρασιατικής παραλίας**, σε μια περιοχή που εκτείνεται από την Τρωάδα στα βόρεια μέχρι τον κόλπο της Σμύρνης. **Είναι η περιοχή της Αιολίδας**.
* **Οι Ίωνες** ξεκινώντας **από την Αττική, την Εύβοια και τη βορειοανατολική Πελοπόννησο** εγκαταστάθηκαν στη **Χίο, στη Σάμο** και στο **κεντρικό τμήμα των παραλίων της Μικρός Ασίας.** Είναι η **περιοχή που ονομάστηκε Ιωνία**.
* **Οι Δωριείς** εγκαθίστανται στη **Ρόδο, στην Κω και στο νότιο τμήμα των παραλίων της Μικρός Ασίας,** όπου ιδρύουν τη **δωρική εξάπολη**.

1. **Ποια είναι τα χαρακτηριστικά της γεωμετρικής εποχής;**
2. Οι **πρώτοι Έλληνες άποικοι** (Μ. Ασία και νησιά Αιγαίου)
3. ασχολούνται στην αρχή με τη **γεωργία.**
4. γρήγορα όμως επιδί­δονται στο **εμπόριο και ταχύτατα οι ελληνικές πόλεις της Μικρός Ασίας αναπτύσσονται σε εύ­ρωστα εμπορικά κέντρα**.
5. την **οικονομική ανάπτυξη ακολουθεί η πολιτισμική άνθηση**.
6. Οι Έλληνες του 10ου, 9ου και 8ου αιώνα π.Χ., της αποκαλούμενης "γεωμετρικής εποχής", **ενδιαφέρονται πολύ για το παρελθόν τους και ασχολούνται με την αναζήτηση της ρίζας τους.**
7. Τα **ομηρικά έπη αποτελούν τυπικό παράδειγμα**.
8. Μορφοποιημένα στη στροφή από τον 9ο προς τον 8ο αιώνα και στηριζόμενα σε μια προφορική παράδοση, **τα ποιήματα αυτά έχουν ως στόχο να ξαναζωντανέψουν το παρελθόν, την εποχή του Τρωικού πολέμου, τον καιρό των βασιλέων και των ηρώων**.
9. Αντίθετα, η **ρωγμή στο πολιτικό πεδίο είναι προφανής**.
10. Η **ομηρική βασιλεία δεν έχει καμία σχέση με το γραφειοκρατικό σύστημα του μυκηναϊκού ανακτόρου**.
11. Αλλά και η **ορολογία έχει αλλάξει γιατί ο ηγεμόνας στον Όμηρο ονομάζεται «βασιλεύς» και όχι άναξ, όπως στις πινα­κίδες της Πύλου**.
12. **Ποια εποχή περιγράφεται τελικά στα Ομηρικά έπη (Ομηρική εποχή) και ποια είναι τα χαρακτηριστικά της;**

* Στα **ομηρικά έπη η πολιτική αστάθεια είναι συνεχής**.
* Οι **βασιλείς είναι πολυάριθμοι** και απο­λύτως **ανεξάρτητοι**.
* Ο καθένας προσπαθεί **να στηρίξει τη θέση του στο πλαίσιο ενός συστή­ματος υπερβολικά ανταγωνιστικού** και συνεχώς πρέπει να **αποδεικνύει τις ικανότητες του με κατορθώματα, ληστρικές επιδρομές που αποφέρουν μεγάλη λεία, με γιορτές και αγώνες ιδι­αίτερα μεγαλοπρεπείς**.
* Η **κοινωνία,** η ιεραρχία της οποίας στηρίζεται στην κατανομή της λεί­ας, κυριαρχείται από **ανισότητα** και η **διατήρηση της εξουσίας από τον ηγεμόνα δεν είναι πο­τέ εξασφαλισμένη**.
* Όλα αυτά τα στοιχεία ανταποκρίνονται περισσότερο **στις συνεχείς ανατα­ράξεις που ακολούθησαν την πτώση της μυκηναϊκής δύναμης** και ταιριάζουν σε μια κοινωνία **αγροτοποιμενική που ζει από τα προϊόντα της και από τις ληστρικές επιδρομές**.

↓

**Επομένως η Ιλιάδα και η Οδύσσεια περιγράφουν μια εποχή μεταγενέστερη της μυκηναϊκής, περίπου από τον 11ο μέχρι τον 8ο αιώνα π.Χ..**